BRĪVĪBAS PIEMINEKĻA UN RĪGAS BRĀĻU KAPU PADOMES

2022. gada 27. septembra

Nacionālajā kultūras mantojuma pārvaldē Rīgā, Pils ielā 22 – 105

**10. sēdes**

**PROTOKOLS**

**Sēdē piedalās:**

Padomes locekļi:

Attālināti: V. Zatlers, J. Šumeiko, Ž. Zvaigzne

Klātienē: J. Dambis, A. Ancāne, V. Brūzis, D. Bērziņš, M. Stirna

Nepiedalās: A. Kalniņš, J. Lange

Ārlietu ministriju pārstāv R. Jansons

Iesniegto jautājumu pārstāvji:

A. Levinska, V. Vīksna – Bārbale – Nacionālā kultūras mantojuma pārvalde

J. Lejietis – Finanšu ministrija

Protokolē:

D. Toc-Macāne

Sēdi atklāj pl.14.15

**1.**

**Par precizējumiem Ministru kabineta rīkojuma projektā "Par Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu 2022.-2023. gadam"**

(Iesniedzējs: Nacionālā kultūras mantojuma pārvalde)

**A. Levinska:** Nacionālā kultūras mantojuma pārvalde ir sagatavojusi Ministru kabineta rīkojuma projektu "Par Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu 2022.-2023. gadam" (turpmāk – Rīkojumu projekts). Tas ticis iesniegts saskaņošanai Finanšu ministrijai, Tieslietu ministrijai un Vides aizsardzības un reģionālās attīstības ministrijai. Izvērtējot iesniegto dokumentāciju, Tieslietu ministrija un Finanšu ministrija sniegusi savus iebildumus, kas attiecīgi iekļauti izziņā par atzinumos sniegtajiem iebildumiem.

Apkopojot un izvērtējot sniegtos iebildumus, lai varētu veikt Rīkojuma projekta precizējumus, Pārvalde lūdza Rīgas pašvaldības aģentūrai “Rīgas pieminekļu aģentūra” (turpmāk – Aģentūra) veikt precizējumus Brīvības pieminekļa un Rīgas Brāļu kapu apsaimniekošanas programmā 2023. gadam (turpmāk - Apsaimniekošanas programma), ņemot vērā iebildumos minēto, proti:

1) Apsaimniekošanas programmā precizēt finansiālos aprēķinus atbilstoši iesniegtajam Prioritārā pasākuma pieteikumam vidējam termiņam;

2) ņemot vērā Finanšu ministrijas iebildumus, sniegt pamatojumu Apsaimniekošanas programmā iekļautajām finansējuma izdevumu pozīcijām "Bēru pabalsts (ar nodokļiem apliekamā daļa)" un "Bēru pabalsts (ar nodokļiem neapliekamā daļa)", precizējot papildus nepieciešamā finansējuma apmēru;

3) pamatojoties uz Tieslietu ministrijas iebildumiem, norādīt no kādas valsts vai pašvaldības budžeta programmas tiek un tiks finansēti Brīvības pieminekļa un Rīgas brāļu kapu saglabāšanas, uzturēšanas, atjaunošanas un apsaimniekošanas darbi 2022. gadā un turpmākajos gados. Vai saglabāšanas, uzturēšanas un atjaunošanas darbiem tiek vai tiks vākti ziedojumi.

Ņemot Pārvaldes lūgumu, Aģentūra:

1) precizējusi Apsaimniekošanas programmas finansiālos aprēķinus atbilstoši iesniegtajam Prioritārā pasākuma pieteikuma vidējam termiņam;

2) precizējusi papildus nepieciešamā finansējuma apmērus, kas iekļauti Apsaimniekošanas programmas izdevumu pozīcijās "Bēru pabalsts (ar nodokļiem apliekamā daļa)" un "Bēru pabalsts (ar nodokļiem neapliekamā daļa)";

3) paskaidrojusi, ka Brīvības pieminekļa un Rīgas brāļu kapu saglabāšanas, uzturēšanas, atjaunošanas un apsaimniekošanas darbi 2022.gada janvārī tika finansēti no pašvaldības pamatbudžeta programmas, kā arī tiek un tiks finansēti no valsts budžeta programmas 21.00.00 “Kultūras mantojums” Valsts nozīmes vēsturisko un piemiņas vietu saglabāšanai (Brīvības pieminekļa un Brāļu kapu uzturēšanai un saglabāšanai), kā arī no Nacionālā kultūras mantojuma pārvaldes 2022.gada 14.aprīlī apstiprinātās “Kultūras pieminekļu konservācijas un restaurācijas programmas 2022.gadam” piešķirtā finansējuma Rīgas Brāļu kapu restaurācijai. Ziedojumu vākšanas kampaņas saglabāšanas, uzturēšanas un atjaunošanas darbiem pagaidām nav plānotas, bet norādīts, ka var nodrošināt privātpersonu ziedojumu pieņemšanu atbilstoši “Publisko aģentūru likumam”.

Padome ar 2022.gada 1 .jūnija lēmumu apstiprināja Apsaimniekošanas programmu 2022.gadam. Tāpat šajā sanāksmē aicināja Aģentūru līdz 2022.gada 10.jūnijam sagatavot 2023.gada apsaimniekošanas programmu un prioritāro pasākumu pieteikumu valsts budžetam 2023.gadam Brīvības pieminekļa un Rīgas Brāļu kapu saglabāšanai, uzturēšanai, atjaunošanai, kā arī abu objektu 2024., 2025. gada apsaimniekošanas programmu.

2022.gada 15. jūnija lēmumā par Apsaimniekošanas programmu 2023. gadam Padome lēma: "*Atbalstīt Brīvības pieminekļa un Rīgas Brāļu kapu saglabāšanas, uzturēšanas un atjaunošanas prioritāro pasākumu pieteikumu valsts budžetam 2023. gadam*".

Iebildumos vairākkārtēji norādīts, ka ņemot vērā Padomes lēmumu formāli Apsaimniekošanas programma vēl nav tikusi apstiprināta.

1. Pamatojoties uz iepriekš minēto un ņemot vērā Tieslietu ministrijas iebildumos norādīto, aicinām Padomi apstiprināt Apsaimniekošanas programmu 2023.gadam, izsakot lēmumu atbilstoši Brīvības pieminekļa un Rīgas Brāļu kapu likuma 5. panta otrajā daļā noteiktajai redakcijai: “*Saskaņot Apsaimniekošanas programmu 2023. gadam*".

**Padome balso par:**

Saskaņot Apsaimniekošanas programmu 2023. gadam.

Par: 5 (J. Dambis, A. Ancāne, V. Brūzis, Ž. Zvaigzne, J. Šumeiko)

4 (V. Zatlers, R. Jansons, D. Bērziņš, M. Stirna)

Pret: 0

Atturas: 0

**Padomes lēmums:**

Saskaņot Apsaimniekošanas programmu 2023. gadam.

2. Pamatojoties uz Finanšu ministrijas iebildumos noradīto, aicinām Padomi apstiprināt precizējumus Apsaimniekošanas programmas 2023. gadam finansiālajos aprēķinos atbilstoši iesniegtajam Prioritārā pasākuma pieteikumam vidējam termiņam – izdevumiem 761 985 eur apmērā.

**Padome balso par:**

Saskaņot precizējumus Apsaimniekošanas programmas finansiālajos aprēķinos 2023. gadam atbilstoši iesniegtajam Prioritārā pasākuma pieteikumam vidējam termiņam.

Par: 5 (J. Dambis, A. Ancāne, V. Brūzis, Ž. Zvaigzne, J. Šumeiko)

4 (V. Zatlers, R. Jansons, D. Bērziņš, M. Stirna)

Pret: 0

Atturas: 0

**Padomes lēmums:**

Saskaņot precizējumus Apsaimniekošanas programmas finansiālajos aprēķinos 2023. gadam atbilstoši iesniegtajam Prioritārā pasākuma pieteikumam vidējam termiņam.

Jautājums tiek slēgts.

**2.**

**Par Brīvības pieminekļa un Rīgas Brāļu kapu apsaimniekotāju nākamajam periodam**

(Iesniedzējs: Nacionālā kultūras mantojuma pārvade)

**A. Levinska:** Tieslietu ministrija iebildumos par Rīkojumu projektu vērsusi uzmanību, ka 2023. gadam nav noteikts Brīvības pieminekļa un Rības Brāļu kapu apsaimniekotājs. Ņemot vērā minēto, Kultūras ministrija norādījusi, ka Padomes sēdē jāizskata jautājums, vai Padome atbalsta, ka Rīgas pašvaldības aģentūrai “Rīgas pieminekļu aģentūra” tiek turpināts deleģēt apsaimniekotāja uzdevumus arī 2023. gadā un, iespējams, turpmākajos gados.

Pēc lēmuma Pārvalde un Kultūras ministrija plāno sagatavot Ministru kabineta rīkojuma grozījumus par apsaimniekotāja noteikšanu.

Lūgums Padomei lemt par Brīvības pieminekļa un Rības Brāļu kapu apsaimniekotāju nākamajam gadam.

**J. Dambis:** Izstrādājot Brīvības pieminekļa un Rīgas Brāļu kapu likumu, jau sākotnēji netika paredzēts apsaimniekotāju mainīt katru gadu. Bija iecere izvēlēties apsaimniekotāju, kas var ilgtermiņā plānot darbus un tos organizēt ar perspektīvu skatījumu. Manuprāt, mums jādomā ilgtermiņā, jo pretējā gadījumā apsaimniekotājs nevar plāno darbus, piemēram apjomīgu restaurāciju, kur sagatavošanas darbi jāuzsāk gadu iepriekš.

**V. Zalters** piekrīt, ka apsaimniekotājs jānosaka uz 5 gadiem.

**J. Šumeiko** pievienojas iepriekš izskanējušajiem viedokļiem.

**D. Bērziņš**: Manuprāt, abi objekti – Brīvības piemineklis un Rīgas Brāļu kapi - gan ar tiem saistītie apsaimniekošanas darbi ir tik unikāli un specifiski, ka ir ļoti svarīga apsaimniekotāja pieredze. Nebūtu pieļaujami eksperimenti, apsaimniekojot šos kultūras pieminekļus.

**V. Vīksna – Bārbale** lūdz precizē termiņu – vai Rīgas pašvaldības aģentūrai “Rīgas pieminekļu aģentūra” tiek uzticētas apsaimniekošanas tiesības līdz 2026. gadam?

**V. Zatlers**: Aicinājums 5 gadu termiņu paredzēt no 2023. gada – līdz 2027. gada 31. decembrim.

**M. Stirna**: Iespējams, nākotnē var rosināt veidot pārresoru institūciju, kas uzņemas apsaimniekotāja funkcijas, iepērkot kvalitatīvus ārpakalpojumus.

**V. Zatlers**: Tam būtu jānotiek pakāpeniski un ar iepriekšēju sagatavošanos, ja paredz mainīt apsaimniekošanas modeli.

**Padome balso par:**

Atbalstīt ieceri Brīvības pieminekļa un Rīgas Brāļu kapu apsaimniekotāja funkcijas deleģēt Rīgas pašvaldības aģentūrai “Rīgas pieminekļu aģentūra” uz periodu līdz 2027. gada 31. decembrim.

Par: 5 (J. Dambis, A. Ancāne, V. Brūzis, Ž. Zvaigzne, J. Šumeiko)

4 (V. Zatlers, R. Jansons, D. Bērziņš, M. Stirna)

Pret: 0

Atturas: 0

**Padomes lēmums:**

Atbalstīt ieceri Brīvības pieminekļa un Rīgas Brāļu kapu apsaimniekotāja funkcijas deleģēt Rīgas pašvaldības aģentūrai “Rīgas pieminekļu aģentūra” uz periodu līdz 2027. gada 31. decembrim.

Jautājums tiek slēgts.

Atvērta sadaļa Padomē papildus izskatāmajiem jautājumiem.

**D. Toc-Macāne:** Precizējošs jautājums Padomes protokolam pa 1. jautājumu – vai Finanšu ministrija saredz, ka ar Padomes lēmumu šobrīd ir novērstas iebildumos par Rīkojumu projektu noradītās neprecizitātes?

**J. Lejietis**: Finanšu ministrijai bija iebildums par pozīciju “Bēru pabalsti” – mēs nesaskatām, ka tas būtu jāparedz Apsaimniekošanas programmā šādi formulēts, tomēr programmā tas saglabāts. Pārējās neprecizitātes novērstas.

**V. Zatlers** aktualizē jautājumu par statusu lēmumiem, kur saskaņā ar Brīvības pieminekļa un Rīgas Brāļu kapu likuma pārejas noteikumu 7. punktu Ministru kabinets līdz 2022. gada 31. decembrim atrisina jautājumu par zemes zem Brīvības pieminekļa un Rīgas Brāļu kapu nodošanu valsts īpašumā. Kā virzās process un vai var sagaidīt, ka tas tiks līdz gada beigām atrisināts?

**J. Šumeiko:** Kultūras ministram ir iesniegts dienesta ziņojums par šo jautājumu, norādot gan tuvojošos termiņus, gan aicinot rast atbildes starpinstitucionāli, kas turpmāk būs reģistrēts kā īpašumtiesību turētājs šiem kultūras pieminekļiem un ar kādiem nosacījumiem paredzēta pāreja. No vadības konkrēti norādījumi līdz šim brīdim nav saņemti, tāpēc tapa dienesta ziņojums. Līdz nedēļas baigām Kultūras ministrijā jābūt skaidram viedokli par procesu virzību.

**V. Zatlers:** Viena no iespējām, lai veicinātu procesu ātrāku virzību, ir Padomes rakstisks lūgums LR Saeimas atbildīgajai komisijai.

Jautājumu sadaļa tiek slēgta.

Sēdi slēdz pl.14.40

Sēdi vadīja: V. Zatlers

(paraksts\*)

Sēdi protokolēja: D. Toc-Macāne

(paraksts\*)

\*Dokuments ir parakstīts ar drošu elektronisko parakstu un satur laika zīmogu